Seun kritiek na kwadfietsongelukArgieffoto Russel Meiring, woordvoerder van ER24, het gesê die ongeluk het op die R51 gebeur. “Met paramedici se aankoms op die toneel het die vierwielmotorfiets en die bakkie langs die pad gestaan. Die bestuurder van die vierwielmotorfiets het ŉ paar meter van die fiets gelê.” Volgens Meiring het die seun ŉ ernstige kopbesering opgedoen en was in ŉ kritieke toestand. Hy is op die toneel deur paramedici behandel voordat hy per helikopter na die Charlotte Maxeke-hospitaal vervoer is vir dringende behandeling. Die insittendes van die bakkie is nie in die ongeluk beseer nie. Die presiese oorsaak van die ongeluk word ondersoek.